ભારતીય હોવું એટલે? કયા ગુણધર્મો આપણને ભારતીય બનાવે છે? ભારતીય સિદ્ધાંતો સાચા સુખ તરફ જવાનો માર્ગ દર્શાવે છે. ઘર થકી સુખી થવાના સિદ્ધાંતો આપે છે વાસ્તુશાસ્ત્ર. આજે આપણે મોનાબહેનના મકાનનો અભ્યાસ કરીએ. લંબચોરસ પ્લોટમાં દિશાઓ મુખ્ય ચાર દિશાઓથી ૪૫ અંશ પર છે. જેના લીધે સંતુલન ન સચવાય. પૂર્વથી ઉત્તર તરફ માર્જિન વધારે છે તે સારું ગણાય. પરંતુ પૂર્વથી દક્ષિણ તરફ માર્જિન વધારે છે તે યોગ્ય ન ગણાય. પ્લોટનું મુખ્ય દ્વાર ઉત્તર તરફથી છે જે સારું ગણાય. પરંતુ તેની ઉપર કાંટાની વેલ છે જે યોગ્ય ન ગણાય.